《山中赠友人》
明代·王问

情性各有营，繄予在山水。
昔出暂相违，今兹返桑里。
鲈鳜正鲜肥，扁舟自能理。
与君衡门下，行歌互相倚。
下渚乱凫飞，湖中夕风起。

作者简介：（1497—1576）常州府无锡人，字子裕。嘉靖十七年进士。除户部主事，监徐州仓，减羡耗十二三。改南职方，历车驾郎中、广东按察佥事。父死，不复仕，隐居湖滨宝界山，兴至则为诗文，或点染丹青，山水人物花鸟皆精妙。以学行称，门人私谥文静先生。